wickkiey/tamil-wikipedia-chunked huggingface dataset:
# வரியான் (யோகம்)

இந்திய சோதிடத்தில் **வரியான்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் பதினெட்டாவது ஆகும். இராசிச் சக்கரத்தின் தொடக்கப் புள்ளியில் இருந்து 226° 40' தொடக்கம் 240° 00' வரை "வரியான்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "வரியான்" ஆகும். இந்த நேரத்தில் பிறக்கும் ஒருவர் "வரியான்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *வரியான* *(Variyana)* என்பது *பெரியது, சிறந்தது, உயர்ந்தது* என்னும் பொருள் அமைந்தது. மங்கலமானது எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் வியாழன். ஆட்சித் தேவதை குபேரன்.
# விதிஷா மாவட்டம்

**விதிஷா மாவட்டம்**, இந்திய மாநிலமான மத்தியப் பிரதேசத்தின் மாவட்டங்களில் ஒன்று. இதன் நிர்வாகத் தலைமையிட நகரம் விதிஷா ஆகும். இம்மாவட்டத்தில் உதயகிரி குகைகள் உள்ளது.
# விதிஷா மாவட்டம்

## புவியமைப்பு

இது வடகிழக்கில் அசோகக்நகர், கிழக்கில் சாகர், தெற்கில் ராய்சென், வடக்கில் போபால் ஆகிய மாவட்டங்கள் சூழ்ந்துள்ளன. புகழ் பெற்ற புத்தர் சிலைகளைக் கொண்ட சாஞ்சி, ஹேலியோடோரஸ் தூண் போன்ற புராதன சின்னங்களைக் கொண்ட விதிஷா ஆகிய நகரங்கள் இங்குள்ளன.
# விதிஷா மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# குனோ வனவிலங்கு சரணாலயம்

குனோ வனவிலங்கு சரணாலயம், மத்திய இந்திய மாநிலமாகிய மத்தியப் பிரதேசத்தின் சியோப்பூர் மாவட்டத்தில் உள்ளது. இதன் அருகில் உள்ள பெருநகரம் குவாலியர் ஆகும். இதன் பரப்பளவு 344.686 சதுர கி.மீ. இங்கு ஓநாய்கள், குரங்குகள், புலிகள், மான்கள் உள்ளன.]]
# குனோ வனவிலங்கு சரணாலயம்

## விலங்குகள்

இங்கு புலி, மான், கரடி, எருமை, காட்டுப்பூனை, குரங்கு, கழுதைப்புலி, ஓநாய், மலைப்பாம்பு, நரி, மயில் உள்ளிட்ட விலங்குகள் உள்ளன. இங்குள்ள ஆசிய சிங்கங்கள் குறிப்பிடத்தக்கன. உள்ளூரில் உள்ள ஆடுமாடுகள் இதற்கு உணவாக வழங்கப்படுகின்றன.
# குனோ வனவிலங்கு சரணாலயம்

## இணைப்புகள்

- குனோ (இந்திய அரசு தளம்)*
"Kuno Wildlife Sanctuary" மத்தியப் பிரதேச அரசின் வனத்துறை தளம்
# பரிகம் (யோகம்)

இந்திய சோதிடத்தில் **பரிகம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் பத்தொன்பதாவது ஆகும். இராசிச் சக்கரத்தின் தொடக்கப் புள்ளியில் இருந்து 240° 00' தொடக்கம் 253° 20' வரை "பரிகம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "பரிகம்" ஆகும். இந்த நேரத்தில் பிறக்கும் ஒருவர் "பரிகம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *பரிகா* *(Parigha)* என்பது *இரும்புச் சட்டம்* என்னும் பொருள் அமைந்தது. மங்கலமானது அல்ல எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் சனி. ஆட்சித் தேவதை விசுவகர்மன்.
# சிவம் (யோகம்)

இந்திய சோதிடத்தில் **சிவம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் இருபதாவது ஆகும். இராசிச் சக்கரத்தின் தொடக்கப் புள்ளியில் இருந்து 253° 20' தொடக்கம் 266° 40' வரை "சிவம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "சிவம்" ஆகும். இந்த நேரத்தில் பிறக்கும் ஒருவர் "சிவம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *ஷிவா* *(Shiva)* என்பது *மங்கலமான ஒன்று* என்னும் பொருள் அமைந்தது. மங்கலமானது எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் புதன். ஆட்சித் தேவதை மித்திரன்.
# சித்தம் (யோகம்)

இந்திய சோதிடத்தில் **சித்தம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் இருபத்தோராவது ஆகும். இராசிச் சக்கரத்தின் தொடக்கப் புள்ளியில் இருந்து 266° 40' தொடக்கம் 280° 00' வரை "சித்தம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "சித்தம்" ஆகும். இந்த நேரத்தில் பிறக்கும் ஒருவர் "சித்தம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *சித்த* *(Siddha)* என்பது *நிறைவானது* என்னும் பொருள் அமைந்தது. மங்கலமானது எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் கேது. ஆட்சித் தேவதை கார்த்திகேயன்.
# சங்கராபரணம் (திரைப்படம்)

**சங்கராபரணம்** (*Sankarabharanam*) என்பது 1979 ஆம் ஆண்டு வெளியான தெலுங்கு திரைப்படமாகும்.
இதை கே. விஸ்வநாத் எழுதி இயக்கியிருந்தார். பூர்ணோதயா மூவி கிரியேசன்ஸ் சார்பில் எடிடா நாகேஸ்வர ராவ் தயாரித்த இந்தப் படத்தில், சோமையாஜுலு, மஞ்சு பார்கவி, ராஜ்யலட்சுமி, துளசி, சந்திரமோகன், அல்லு ராமலிங்கம் ஆகியோர் முதன்மை வேடங்களில் நடித்திருக்கின்றனர். கே. வி. மகாதேவன் இசையமைத்துள்ளார். இந்திய பாரம்பரிய இசைக்கும் மேற்கத்திய பாப் இசைக்கும் இடையிலான பண்பாட்டுப் பிளவை வெவ்வேறு தலைமுறைகளைச் சேர்ந்த கதாபாத்திரங்களின் பார்வையில் இருந்து இந்தப் படம் ஆராய்கிறது.. பிரபல இயக்குநர் பாலு மகேந்திரா ஒளிப்பதிவாளராகப் பணியாற்றினார்.  
1980 பிப்ரவரி 2 அன்று வெளியான சங்கராபரணம், கிட்டத்தட்ட காலியான அரங்குகளில் மட்டுமே திரையிடப்பட்டது. ஆனால் விரைவில் பரவலான பிரபலத்தைப் பெற்றது. இறுதியில் பல இடங்களில் 25 வாரங்களுக்கும் மேலாக ஓடியது. தமிழ்நாட்டில், இந்தப் படம் ஒரு பெரிய பரபரப்பை ஏற்படுத்தியது, இதன் அசல் பதிப்பே அரங்கு நிறைந்த காட்சிகளாக ஓடியது. பெங்களூரில், இது மொழிமாற்றம் இல்லாமலேயே ஒரு ஆண்டுக்கும் மேலாக ஓடியது. பின்னர் தமிழிலும், மலையாளத்திலும் மொழிமாற்றம் செய்யப்பட்டு வெளியானது. தமிழில் இதன் பாடல்களை ராஜேஷ் மலர்வண்ணன் எழுதினார். மலையாளப் பதிப்பும் ஒரு வருடம் முழுவதும் திரையரங்குகளில் ஓடியது. இந்த படத்திற்கு நான்கு தேசிய விருதுகளும், தேசிய விருதும், ஏழு நந்தி விருதுகளும் வழங்கப்பட்டன.
# சங்கராபரணம் (திரைப்படம்)

## நடிப்பு

- 'சங்கராபரணம்' சங்கர சாஸ்திரியாக ஜொ. வெ. சோமயாஜுலு
- துளசியாக மஞ்சு பார்கவி
- காமேஸ்வர ராவாக சந்திர மோகன்
- சாரதாவாக ராஜ்யலட்சுமி செண்டு
- சங்கரம்மாவாக துளசி
- மாதவாவாக அல்லு ராமலிங்கம்
- பம்மாவாக நிர்மலம்மா
- கோபாலமாக சாக்சி ரங்காராவ்
- சமயல்காரியாக டப்பிங் ஜானகி
- தாசுவாக ஜித் மோகன் மித்ரா
- இளம் சாரதாவாக பேபி வரலட்சுமி
- ரத்னா பாப்பாவாக ஜான்சி
- புஷ்பா குமாரி
- துளசியின் தாய் மாமனாக அர்ஜா ஜனார்த்தன ராவ்
- எடிடா ஸ்ரீராம்பிரசாத்
- ஜமீன்தாராக எஸ். பீமேஸ்வர ராவ்
- தும்
- ஸ்ரீகோபால்
- கணேஸ்வர ராவ்
# சங்கராபரணம் (திரைப்படம்)

## தயாரிப்பு

### வளர்ச்சி

கதைக்களத்தைக் கேட்ட பிறகு, படத்தின் மையக்கரு திரைப்படத் தொனியில் இருந்ததால் தயாரிப்பாளர்கள் முதலில் அதிர்ச்சியடைந்தனர், ஆனால் இறுதியாக எடிடா நாகேஸ்வர ராவ் படத்தைத் தயாரிக்க ஒப்புக்கொண்டார். சங்கர சாஸ்திரி வேடத்தில் அக்கினேனி நாகேஸ்வர ராவ் நடிக்க வேண்டும் என்று அவர் விரும்பினார். ஆனால் இயக்குநர் கே. விஸ்வநாத் அந்த வேடத்தில் சிவாஜி கணேசனை நடிக்கவைக்க விரும்பினார். ஆனால் பல்வேறு காரணங்களுக்காக அவரை அணுக முடியவில்லை, மேலும் கிருஷ்ணம் ராஜூவை அந்த வேடத்தில் நடிக்கவைக்க விரும்பினார், ஆனால் பின்னர் விஸ்வநாத் நட்சத்திரமான அவரது பிம்பம் அந்த வேடத்தை கெடுத்துவிடும் என்று உணர்ந்ததால் அவரை நடிக்கவைக்கவில்லை. மேலும் அவர் இந்த வேடத்திற்கு நடக நடிகரான ஜே. வி. சோமயாஜுலுவைத் தேர்ந்தெடுத்து திரைப்பட நடிகராக அறிமுகப்படுத்தினார். கே. விஸ்வநாத் இந்த படத்திற்கு திரைக்கதை எழுதி இயக்கினார். ஜந்தியாலா உரையாடல் எழுதிதினார். பாலு மகேந்திரா ஒளிப்பதிவு செய்தார். படத்தொகுப்பை ஜி. ஜி. கிருஷ்ணா ராவ் மேற்கொண்டார். தோட்டா தரணி படத்தின் தயாரிப்பு வடிவமைப்பாளராக பணியாற்றினார். சீதாரா, அன்வேஷனா, லேடீஸ் டெய்லர் போன்ற படங்களை இயக்கிய வம்சி, படத்தில் உதவி இயக்குநர்களில் ஒருவராக இருந்தார்.
# சங்கராபரணம் (திரைப்படம்)

## தயாரிப்பு

### படப்பிடிப்பு

இப்படத்தின் படப்பிடிப்பு 60 நாட்களில் முடிவடைந்தது. இத்திரைப்படத்தின் பெரும்பகுதி ஆந்திரத்தின் ராஜமன்றி, ரகுதேவபுரம், போலவரம், ராமச்சந்திரபுரம், அன்னவரம், சோமாவரம் ஆகிய இடங்களிலும், சென்னையின் திருவான்மியூர், கருநாடகத்தின் பேளூர், ஹளேபீடு ஆகிய இடங்களில் படமாக்கப்பட்டது.
# சங்கராபரணம் (திரைப்படம்)

## பாடல்கள்

இப்படத்திற்கு கே. வி. மகாதேவன் இசையமைத்தார்.  
| பாடல் | பாடியோர் | எழுதியவர் |  |
| --- | --- | --- | --- |
| ஓங்கார நாதானு | எஸ். ஜானகி, எஸ். பி. பாலசுப்பிரமணியம் | வெட்டுரி சுந்தரராம மூர்த்தி |  |
| ராகம் தானம் பல்லவி | எஸ். பி. பாலசுப்பிரமணியம் | வெட்டுரி சுந்தரராம மூர்த்தி |  |
| சங்கரா நாதசரீராபரா | எஸ். பி. பாலசுப்பிரமணியம் |  |  |
| ஏ தீருக நானு | வாணி ஜெயராம் | பத்ராசல ராமதாசு |  |
| பிரோசேவாரெவருரா | எஸ். பி. பாலசுப்பிரமணியம், வாணி ஜெயராம் | மைசூர் வாசுதேவாசாரி |  |
| மானச சஞ்சரரே | எஸ். பி. பாலசுப்பிரமணியம், வாணி ஜெயராம் |  |  |
| சாமஜ வரகமன | எஸ். ஜானகி, எஸ். பி. பாலசுப்பிரமணியம் | வெட்டுரி சுந்தரராம மூர்த்தி |  |
| மாணிக்க வீணா | எஸ். பி. பாலசுப்பிரமணியம் |  |  |
| பலுகே பங்காரமாயெனா | எஸ். பி. பாலசுப்பிரமணியம், வாணி ஜெயராம் | பத்ராசல ராமதாசு |  |
| தொராகுன இடுவண்டி சேவா | எஸ். பி. பாலசுப்பிரமணியம், வாணி ஜெயராம் | வெட்டுரி சுந்தரராம மூர்த்தி | } |
# ஏவூர்தி

பைக்கனூர் ஏவுதளத்தில் ஒரு சோயுஸ்-யூ ஏவூர்தி]]
**ஏவூர்தி** (*Rocket*) என்பது ஏவூர்திப் பொறி மூலம் உந்துவிசையைப் பெறும் ஏவுகணை, விண்கலம், விண்ணூர்தி, வானூர்தி போன்றவற்றைக் குறிக்கப் பயன்படுகிறது. பயன்பாட்டுக்குத் தேவையான எரிபொருள் மற்றும் ஆக்சிகரணி முழுவதும் ஏவூர்தியிலேயே எடுத்துச் செல்லப்படுகிறது. இதற்கு வளிமண்டலக் காற்று தேவையில்லை. ஏவூர்திகள் இயற்பியலின் வினை-எதிர்வினை தத்துவத்தில் இயங்குகின்றன. எரிதல் மூலம் பெறப்பட்ட *வெளியேறி*களை அதிக வேகத்தில் பின்புறத்தில் வெளித் தள்ளுவதன் மூலம், ஏவூர்தி பொறிகள் - ஏவூர்திகளை முன் தள்ளுகின்றன.  
மற்ற வகை உந்துகைகளுடன் ஒப்பு நோக்குகையில், ஏவூர்திகள் - குறைந்த வேகத்தில் செயல்திறன் அற்றவையாக இருக்கின்றன. ஏவூர்திகள் குறைந்த எடையும் மிகுந்த திறனும் கொண்டவை. அவை பெருத்த முடுக்கத்தை அடைவதிலும் மிக உயர்வான திசைவேகங்களை எட்டுவதிலும் மிகுந்த செயல் திறன் கொண்டவையாக இருக்கின்றன.
# ஏவூர்தி

## வகைகள்

;வாகன உருவமைப்புகள்
ஏவூர்தியே இதுவரை வெற்றிகரமாக பறந்த ஏவூர்திகளில் மிகப் பெரியதாகும்.]]
* சாடர்ன் வி ஏவூர்தியின் புறப்பாடு: *T* − 30 s through *T'' + 40 s]]
வழக்கமாக, செங்குத்தாக புறப்படும் வகையில் *ஏவூர்தி* வடிவமைப்பில் தான் பெரும்பாலான ஏவூர்தி வாகனங்கள் கட்டப்படும். எனினும், அவற்றிலேயே மிகப்பெரும் அளவில் வேறுபாடுகள் உள்ளன. அவ்வேறுபாடுகளைப் பொறுத்து அவற்றின் வகைகள்:
- பொழுதுபோக்குக் கடைகளில் கிடைக்கும் மாதிரி ஏவூர்திகள் (Model Rockets), ஊதுபை ஏவூர்திகள், தண்ணீர் ஏவூர்திகள் மற்றும் வாணம் போன்றவை
- ஏவுகணைகள்
- விண்வெளிக்கான ஏவூர்திகள் -எ-டு: அப்பல்லோ திட்டத்தில் பயன்படுத்தப்பட்ட சாடர்ன் வி ஏவூர்தி
- ஏவூர்தி தானுந்துகள் (Rocket Cars)
- ஏவூர்தி விசையுந்துகள் (Rocket Bikes)
- ஏவூர்தி-திறனூட்டப்பட்ட வானூர்திகள் (Rocket-powered aircraft)
- ஏவூர்தி - பனிச்சறுக்கு வண்டிகள் (Rocket sled)
- ஏவூர்தி - தொடர்வண்டிகள் (Rocket trains)
- ஏவூர்தி - நீர்மூழ்கிக் குண்டு (Rocket torpedos)
- ஏவூர்தி-திறனூட்டப்பட்ட தாரைச் சிப்பங்கள் (Jet packs)
- வெகு விரைவாக தப்பிக்க உதவும் வெளியெறி இருக்கை மற்றும் ஏவுநிலை தப்பிப்பு அமைப்பு
- விண்ணாய்விகள்
# ஏவூர்தி

## வடிவமைப்பு

வெடிமருந்து நிரப்பப்பட்ட அட்டைக் குழாய் அளவுக்கு எளிமையான வடிவில் ஏவூர்தியைக் கட்டமைக்கலாம். ஆனால், பெரும் செயல்திறனோடு கூடிய துல்லியமான ஏவுகணை அல்லது ஏவு வாகனம் வடிவமைப்பதற்கு சில சவாலான இடர்ப்பாடுகளைக் கடந்துவர வேண்டும். மிக முக்கியமான இடர்ப்பாடுகள் பின்வருமாறு: எரி அறையைக் குளிர்வித்தல், (திரவ எரிபொருள் எனில்) எரிபொருள் இறைப்பித்தல், இயக்கத்தைக் கட்டுப்படுத்துதல் மற்றும் நெறிப்படுத்துதல்.
# ஏவூர்தி

## வடிவமைப்பு

### ஆக்கக்கூறுகள்

ஏவூர்தியானது எரிபொருள், எரிபொருளைத் தேக்கிவைக்கும் கலன், தூம்புவாய் ஆகியவற்றைக் கொண்டது. மேலும், அவை ஒன்று அல்லது ஒன்றுக்கு மேற்பட்ட ஏவூர்தி பொறிகளையும், செல்லும் திசை கட்டுப்பாட்டுக் கருவிகள்/கல இருப்புக் கட்டுப்பாட்டு அமைப்புகளையும், இவையனைத்தையும் ஒருசேர வைத்திருக்கும் கட்டுமானத்தையும் கொண்டிருக்கும். அதிவேக வளிமண்டலப் பயன்பாட்டுக்கான ஏவூர்திகள் காற்றியக்க சீரமைவை, பயன்மிகு சுமையைக் கொண்டிருக்கும் முன்கூம்புப்பகுதி, கொண்டிருக்கும்.  
மேற்கண்ட பகுதிகளைத் தவிர்த்து ஏவூர்தியானது பின்வரும் பலவற்றில் எதை வேண்டுமானாலும் கொண்டிருக்கலாம்: இறக்கைகள் (ஏவூர்தி-வானூர்தி), சக்கரங்கள் (ஏவூர்தி-தானுந்து), வான்குடை, மற்றும் பல. மேலும் செயற்கைக்கோள் பயணவழி அல்லது நிலைம பயணவழி அமைப்புகளைப் பயன்படுத்தும் வழிகாட்டமைப்புகள் மற்றும் பயணவழி அமைப்புகளையும் இவ்வாகனங்கள் கொண்டிருக்கலாம்.
# ஏவூர்தி

## வடிவமைப்பு

### பொறிகள்

ஏவூர்திப் பொறிகள் தாரை உந்துகைத் தத்துவங்களின்படி வேலைசெய்கின்றன. ஏவூர்திப் பொறிகள் பல வகைகளிலும் வடிவங்களிலும் இருக்கின்றன. பெரும்பாலான தற்காலத்திய ஏவூர்தி பொறிகள் பெரும் வெப்பத்தோடு வேகமாக வெளியேறும் வினைபொருட்களைக் கொடுக்கும் வேதி-எரிபொருட்களைப் பயன்படுத்துகின்றன (பொதுவாக உள் எரி பொறிகள், சில ஒற்றைஎரிபொருள் (Monopropellant) வகைகளும் இருக்கின்றன). ஏவூர்தி பொறியானது வளிம, நீர்ம, திட எரிபொருட்களை தனித்தனியாகவோ அல்லது கலப்பு-முறையிலோ பயன்படுத்தலாம். சில ஏவூர்தி பொறிகள் வேதிவினைகள் மூலம் கிடைத்த வெப்பத்தைத் தவிர்த்து வேறு முறைகளில் வெப்பத்தைப் பெறுகின்றன. அவை: நீராவி ஏவூர்திகள், சூரிய வெப்ப ஏவூர்திகள், அணுக்கரு வெப்ப ஏவூர்தி பொறிகள் அல்லது வெறுமனே அமுக்கப்பட்ட நீரைப் பயன்படுத்தும் தண்ணீர் ஏவூர்திகள்.  
எரிபொருள் மற்றும் ஆக்சிசனேற்றி ஆகிய இரண்டும் வேதிவினையின் விளைவாக எரி-அறையில் எரிந்து சூடான வளிமங்கள் ஏவூர்தியின் பின்புற தூம்புவாய் வழியே முடுக்கப்படுகின்றன. இந்த வளிமங்களின் முடுக்கமானது ஏவூர்தியின் எரி-அறை மற்றும் தூம்புவாய் மீது விசையை செலுத்தி (நியூட்டனின் மூன்றாம் விதிப்படி) ஏவூர்தியை முன்தள்ளுகின்றன/உந்துகின்றன. எரி-அறையின் சுவர்களின் மீதான விசையானது(அழுத்தம் * பரப்பு), தூம்புவாய் திறப்பினால் சமநிலையை இழப்பதால் மேற்சொன்ன விளைவு ஏற்படுகின்றது; வேறெந்த திசையிலும் இது நிகழ்வதில்லை. மேலும், தூம்புவாயின் வடிவமைப்பினால் அது சூடான வெளியேறு வளிமங்களை ஏவூர்தியின் அச்சுக்கு இணையாக வெளித்தள்ளுவதன் மூலமும் விசையை ஏற்படுத்துகிறது.
# ஏவூர்தி

## வடிவமைப்பு

### எரிபொருள்

உந்துவிசையைப் பெறுவதற்காக ஏவூர்திப் பொறியால் எரிக்கப்பட்டு வேகமாக வெளித்தள்ளப்படுவதற்கு முன்னர், ஏவூர்தியின் எரிபொருள் நிறை முழுவதும் ஏவூர்தியிலேயே சேமிக்கப்பட்டிருக்கும். வேதிப் பொருட்களைப் பயன்படுத்தும் ஏவூர்திகளில் பொதுவாக திரவ ஹைட்ரஜன் அல்லது மண்ணெண்ணெய் எரிபொருளாகவும் திரவ ஆக்சிஜன் அல்லது நைட்ரிக் அமிலம் ஆக்சிகரணியாகவும் பயன்படுத்தப்பட்டு, பெருமளவு வெளியெறி சூடான வளிமம் பெறப்படும். ஆக்சிகரணியானது, எரிபொருளிலிருந்து தனியாக சேமிக்கப்பட்டு எரி-அறையில் கலக்கப்படும் அல்லது திட எரிபொருள்களில் முன்னரே கலந்துவைக்கப்பட்டிருக்கும்.  
சில வகைகளில் எரிபொருட்கள் எரிக்கப்படுவதில்லை, ஆனால், வேறு வேதிவினைகள் மூலம் பெருமளவு சூடான வெளியெறி வளிமம் பெறப்படுகிறது. எ-டு: ஐதரசீன், நைட்ரசு ஆக்சைடு, ஐதரசன் பெராக்சைடு போன்றவை.  
சில நேரங்களில் மந்த எரிபொருட்கள், மிக அதிக அளவில் சூடுபடுத்தப்பட்டு பயன்படுத்தப்படுகின்றன. எ-டு: நீராவி ஏவூர்தி, அணுக்கரு வெப்ப ஏவூர்தி, சூரிய வெப்ப ஏவூர்திகள்.  
அதிக செயல்திறன் தேவைப்படாத கல இருப்புக் கட்டுப்பாட்டு உந்துபொறிகளில், பாய்மங்கள் மிக அதிக அழுத்தத்தில் சேமித்துவைக்கப்பட்டிருக்கும். தேவைப்படும்போது, தூம்புவாய் வழியே வெளியேற்றுவதன் மூலம் குறிப்பிட்ட உந்துகையைப் பெறுகின்றன.
# ஏவூர்தி

## பயன்பாடு

ஏவூர்திகள் மற்றும் ஏனைய விளைவு எந்திரங்கள் தமது பயன்பாட்டுக்குத் தேவையான எரிபொருள் முழுவதையும் எடுத்துச் செல்கின்றன; இவை, பயன்படுத்தத் தகுந்த எந்த ஊடகமோ (நீர், நிலம், காற்று) அல்லது விசையோ (புவியீர்ப்பு, காந்தவிசைப்புலம் போன்றவை) இல்லாதபோது, விண்வெளியில் இருப்பது போன்று, உந்துகைக்கான முதன்மை வழியாக செயல்படுகின்றன. ஆயினும், மேலும் பல்வேறு தளங்களிலும் இவற்றின் பயன்பாடு அளவிடற்கரியதாக உள்ளது.
# ஏவூர்தி

## பயன்பாடு

### இராணுவம்

பல இராணுவ ஆயுதங்கள் ஏவூர்தி உந்துகையை, வெடிபொருட்களை எதிரிகளின் பரப்புக்கு எடுத்துச் சென்று வீச பயன்படுத்தப்படுகின்றன. ஏவூர்தி அமைப்பும் அது தாங்கிச் செல்லும் ஆயுதமும் *வழிகாட்டும் அமைப்பை* கொண்டிருக்கிறதெனில் அது ஏவுகணை என்றழைக்கப்படும் (ஆயினும், அனைத்து ஏவுகணைகளும் ஏவூர்தி உந்துகையைப் பயன்படுத்துவதில்லை; சில தாரை உந்துகையைப் பயன்படுத்துகின்றன.) ; வழிகாட்டமைப்பு இல்லையெனில், எளிமையாக ஏவூர்தி(இராக்கெட்) என்றே அழைக்கப்படும். பீரங்கி மற்றும் வானூர்திகளைத் தாக்கும் ஏவுகணைகள், பல மைல் தூரத்தில் இருக்கும் இலக்குகளை வெகு வேகத்தில் தாக்க ஏவூர்திப் பொறிகளைப் பயன்படுத்துகின்றன. கண்டம் விட்டு கண்டம் பாயும் ஏவுகணைகள் பல்லாயிரக்கணக்கான மைல் தூரத்தில் இருக்கும் பல்வேறு இலக்குகளுக்கு அணு ஆயுதங்களை எடுத்துச் செல்ல பயன்படுகின்றன. எறிகணைக்கெதிரான தடுப்பு ஏவுகணைகளும் ஏவூர்திப் பொறிகளைப் பயன்படுத்துகின்றன.
# ஏவூர்தி

## பயன்பாடு

### அறிவியல் ஆய்வு

புவியின் பரப்பிலிருந்து 50 முதல் 1,500 கி.மீ. உயரம் வரைக்குமான உயரங்களிலிருந்து தரவுகளைச் சேகரிக்கும் ஆய்வுக் கருவிகளை அவ்வுயரங்களில் கொண்டுசேர்க்க *ஆய்வு விறிசு*கள் பயன்படுத்தப்படுகின்றன. தண்டவாளங்களில் ஏவூர்தி-சறுக்கு வண்டிகளை உந்தித் தள்ளவும் ஏவூர்திப் பொறிகள் பயன்படுத்தப்படுகின்றன; இத்தகைய, உந்துகையில் மாக் 8.5 வேகத்தை எட்டியது உலக சாதனையாக இருக்கிறது.
# ஏவூர்தி

## பயன்பாடு

### விண்வெளிப் பறப்பு

விண்ணோடம்]]  
பெரிய ஏவூர்திகள் அவற்றுக்கென கட்டப்பட்ட ஏவுதளங்களில் இருந்து ஏவப்படுகின்றன; அவற்றின் பொறிகள் பற்றவைக்கப்பட்டு சில நொடிகள் வரை அவற்றுக்கான தாங்குதலை இந்த ஏவுதளங்கள் தருகின்றன. ஏவூர்திகளின் மிக அதிகமான வெளியேற்றுத் திசைவேகங்களுக்காக - 2,500-லிருந்து 4,500 மீ/வினாடி (9,000-லிருந்து 16,000 கி.மீ./மணி; 5,600லிருந்து 10,000 மைல்/மணி) ( மாக் ~10+) - அத்தகைய வெகு வேகம் தேவைப்படுகிற, எ-டு: சுற்றுப்பாதை திசைவேகம் (மாக் 24+ ), பயன்பாடுகளில் ஏவூர்திகள் பயன்படுத்தப்படுகின்றன. பலவித வியாபார ரீதியான பயன்பாடுகள் உடைய செயற்கைக்கோள்களானவை, ஏவூர்திகளால் சுற்றுப்பாதைக்குக் கொண்டுசெல்லப்பட்ட விண்கலங்களாகும். சொல்லப்போனால், விண்கலங்களை விண்ணுக்கும் அதற்குப் பிறகும் கொண்டுசெல்ல இதுநாள்வரை ஏவூர்திகள் மட்டுமே ஒரே வழியாகும். மேலும், விண்கலங்கள் அவற்றின் பாதையை மாற்றுவதற்கும் அவற்றின் வேகத்தைக் குறைத்து தரையிறங்குவதற்காக குத்துயரத்தைக் குறைக்கவும் ஏவூர்திப் பொறிகள் பயன்படுகின்றன. வான்குடை பயன்படுத்தித் தரையிறங்குதலில் விண்கலம் தரையிறங்குதற்கு சற்று முன்னர் *பிற்போக்கு ஏவூர்தி*கள் (Retrorocket) எரியவைக்கப்பட்டு மோதல்-தரையிறங்குதலைத் தவிர்த்து மென்-தரையிறங்குதலாக உதவுகிறது.
# ஏவூர்தி

## மேலும் பார்க்க

- ஏவூர்தி வரலாறு
- ஏவூர்தி பொறி
- விண்ணோடத் திட்டம்
- விண்கலம்
- விண்ணூர்தி
- விண்வெளிப் பறப்பு
# ஏவூர்தி

## வெளியிணைப்புகள்

- இந்திய விண்வெளி ஆய்வு மையம்
# சாத்தியம் (யோகம்)

இந்திய சோதிடத்தில் **சாத்தியம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் இருபத்திரண்டாவது ஆகும். இராசிச் சக்கரத்தின் தொடக்கப் புள்ளியில் இருந்து 280° 00' தொடக்கம் 293° 20' வரை "சாத்தியம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "சாத்தியம்" ஆகும். இந்த நேரத்தில் பிறக்கும் ஒருவர் "சாத்தியம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *சாத்ய* *(Sādhya)* என்பது *நிறைவேற்றக்கூடியது* என்னும் பொருள் அமைந்தது. மங்கலமானது எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் வெள்ளி. ஆட்சித் தேவதை சாவித்திரி.
# ஈர்ப்பியல் மாறிலி

**ஈர்ப்பியல் மாறிலி** (*gravitational constant* அல்லது *universal gravitational constant*) என்பது இரு பொருட்களுக்கிடையிலான ஈர்ப்பு விசையைக் கணிப்பதற்காகப் பயன்படுத்தப்படும் ஒரு முக்கிய இயற்பியல் மாறிலியாகும். இம்மாறிலி **நியூட்டனின் மாறிலி** (*Newton's constant*) எனவும் அழைக்கப்படுகிறது. இதனை எனும் ஆங்கில எழுத்தால் குறிப்பர். (*g* - புவிஈர்ப்பு முடுக்கத்தைக் குறிக்கிறது.). ஈர்ப்பியல் மாறிலியின் அளவு கிட்டத்தட்ட ஆகும்.
# ஈர்ப்பியல் மாறிலி

## விதிகளில் பயன்பாடு

இரு பொருட்களுக்கிடையில் காணப்படும் ஈர்ப்பு விசையை அளப்பதற்கான சமன்பாட்டில் ஈர்ப்பியல் மாறிலி பயன்படுத்தப்படுகின்றது. இச்சமன்பாட்டில் m<sub>1</sub>, m<sub>2</sub> என்பன இரு பொருட்களின் திணிவுகளைக் குறிக்கின்றன. r என்பது இரு பொருட்களுக்கிடையிலான தூரத்தையும், G என்பது ஈர்ப்பு மாறிலியையும் குறிக்கின்றது.  
:<math>F = \frac{Gm_1 m_2}{r^2}\ </math>  
இம்மாறிலியை மிகத் துல்லியமாக இன்னமும் அளக்க முடியவில்லை. கிட்டத்தட்ட எதிர்பார்க்கப்படும் வழுவோடு அளக்கப்பட்ட அளவீடு வருமாறு.  
:<math> G = 6.67384(80) \times 10^{-11} \ \mbox{m}^3 \ \mbox{kg}^{-1} \ \mbox{s}^{-2} = 6.67384(80) \times 10^{-11} \ {\rm N}\, {\rm (m/kg)^2}</math>
# மஞ்சு பார்கவி

**மஞ்சு பார்கவி**, திரைப்பட நடிகை. இவர் நடனக் கலையைக் கற்றவர். சங்கராபரணம் என்ற திரைப்படத்தின் மூலம் புகழடைந்தார். சன் டி.வி நாடகத்தில் நடித்திருக்கிறார்.
# மஞ்சு பார்கவி

## திரைப்படங்கள்

- யமகோலா
- சங்கராபரணம்
- யமலீலா
- நின்னே பெள்ளாடதா
- பௌர்ணமி
# பாகவதமேளா

இது கருநாடக நாட்டுப்புற கலைகளில் ஒன்று. இதில் ஆடலும் பாடலும் உண்டு. பாடுபவன் பாகவதன் எனப்படுவான். குழுவினர் மாலையும் கொலுசும் அணிந்திருப்பர். பாலலீலை, அனுமன் - கருடப் போர் உள்ளிட்ட நிகழ்வுகள் பாடல்களாகப் பாடப்படுகின்றன. மேளம் அடித்துக்கொண்டு ஒவ்வொரு கதைகளாகப் பாடுவர். முன்மேளம், பின்மேளம் என்று இருபிரிவினர் உள்ளனர். முன்பிரிவினர் பாடுவதை கேட்டு பின்மேளப் பிரிவினர் பாடுவர்.
# சுபம் (யோகம்)

இந்திய சோதிடத்தில் **சுபம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் இருபத்து மூன்றாவது ஆகும். இராசிச் சக்கரத்தின் தொடக்கப் புள்ளியில் இருந்து 293° 20' தொடக்கம் 306° 40' வரை "சுபம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "சுபம்" ஆகும். இந்த நேரத்தில் பிறக்கும் ஒருவர் "சுபம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *சுப* *(Shubha)* என்பது *மங்கலமானது*, *அதிட்டமானது* போன்ற பொருள்களைத் தருவது. மங்கலமான யோகம் எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் சூரியன். ஆட்சித் தேவதை இலக்குமி.
# உம்மதாட்டு

உம்மதாட்டு என்பது கருநாடகத்தின் கலைகளில் ஒன்று. இதை கொடவ இனத்துப் பெண்கள் நிகழ்த்துவர். இவர்கள் கருநாடகத்தின் குடகு பகுதியில் வாழ்கின்றனர். தங்களுடைய பாரம்பரிய ஆடைகளையும், நகைகளையும் அணிந்திருப்பர். மரத்தாலான விளக்குகளைச் சுற்றி, வட்டவடிவில் கூடி நின்று, ஆடுவர். வட்டத்தின் நடுவில், நீர்க் குடத்தை கையில் வைத்திருப்பாண் ஒரு பெண். நடுவில் நிற்கும் பெண், காவிரித்தாயைக் குறிக்கிறது. ஆடும்போது காவிரி வரலாற்றைப் பற்றிய பாடலைப் பாடுவர். பாடல் வரிகளுக்கு ஏற்ப தாளம், இசை வேறுபாடு இருக்கும்.
# சுக்கிலம் (யோகம்)

இந்திய சோதிடத்தில் **சுக்கிலம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் இருபத்து நான்காவது ஆகும். இராசிச் சக்கரத்தின் தொடக்கப் புள்ளியில் இருந்து 306° 40' தொடக்கம் 320° 00' வரை "சுக்கிலம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "சுக்கிலம்" ஆகும். இந்த நேரத்தில் பிறக்கும் ஒருவர் "சுக்கிலம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *ஷுக்ல* *(Shukla)* என்பது *தூய்மை*, *சுத்தம்*, *வெண்மை* போன்ற பொருள்களைத் தருவது. மங்கலமான யோகம் எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் சந்திரன். ஆட்சித் தேவதை [[பார்வதி ]].
# பிராமியம் (யோகம்)

இந்திய சோதிடத்தில் **பிராமியம்** அல்லது **பிரமம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் இருபத்தைந்தாவது ஆகும். இராசிச் சக்கரத்தின் தொடக்கப் புள்ளியில் இருந்து 320° 00' தொடக்கம் 333° 20' வரை "பிராமியம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "பிராமியம்" ஆகும். இந்த நேரத்தில் பிறக்கும் ஒருவர் "பிராமியம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *ப்ராஹ்ம* *(Brāhma)* என்பது *தெய்வீக மூலம்*, *அண்டத்தின் சாரம்* போன்ற பொருள்களைத் தருவது. மங்கலமான யோகம் எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் செவ்வாய். ஆட்சித் தேவதை அசுவினி குமாரர்.
# ஐந்திரம் (யோகம்)

இந்திய சோதிடத்தில் **ஐந்திரம்** அல்லது **மாகேந்திரம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் இருபத்தாறாவது ஆகும். இராசிச் சக்கரத்தின் தொடக்கப் புள்ளியில் இருந்து 333° 20' தொடக்கம் 346° 40' வரை "ஐந்திரம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "ஐந்திரம்" ஆகும். இந்த நேரத்தில் பிறக்கும் ஒருவர் "ஐந்திரம்" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *இந்த்ரா* *(Indra)* என்பது *தலைவன்*, *தேவர்களின் அரசன்* போன்ற பொருள்களைத் தருவது. மங்கலமான யோகம் எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் இராகு. ஆட்சித் தேவதை அசுவினி குமாரர்.
# பியூனிக் போர்கள்

உரோம் மற்றும் கார்த்தீசியதிற்கு இடையே கி.மு. 264 முதல் கி.மு 146 வரை நடந்த மூன்று தொடர் பர்கள் பியூனிக் பர்கள் என்பதாகும். அக்காலத்தில் நடைபெற்ற மிகப்பெரிய போர் என கருதப்படுகிறது. கார்த்தீசிய பேரரசு மற்றும் ரோம் நாட்டின் விரிவாக்கத்தில் ஏற்பட்ட முரண்பாடே இப்போரின் காரணமாக கூறப்படுகிறது. முதலாம் பியூனிக் போரில், மேற்கு மெடீடேரியப் பகுதியில் தன்னுடைய பலமான கப்பற்படை மூலம் கார்த்தீசிய அரசு மேலாதிக்கம் செலுத்தியது. இத்தாலியில் ஆட்சி வலுப்பெற்றிருந்ததாலும், ரோமன் அரசு கப்பற்படை வலுவில்லாமல் இருந்தது. நூறு ஆண்டுகளுக்கு மேல், இருப்பக்கமும் பல்லாயிரக்கணக்கான உயிர் இழப்பில் முடிந்த பியூனிக் போரிற்குப்பின், கார்த்தீசிய பேரரசு, ரோமன் பேரரசால் கைப்பற்றப்பட்டது. இதன் மூலம் மேற்கு மெடீடேரிய பகுதி முழுதும் ரோமன் கட்டுப்பாட்டுக்குள் வந்தது.
# பியூனிக் போர்கள்

## போரின் பின்னணி

கி.மு 3ஆம் நூற்றாண்டில், துனிசியா கடலோரடத்தில் மிகப்பெரிய நகரமாக விளங்கியது. மேற்கு மெடீடேரியப் பகுதியில் கார்த்தீசிய அரசின் இணையாக விளங்கிய ஒரே நாடு ரோமன் ஆகும். ரோமன் அரசிடம் மிகவும் ஒழுக்கமான, மிகப் பெரிய படை இருந்த போதிலும், முதலாம் பியூனிக் போரின் பின்னடைவிற்கு கப்பற்படை இல்லாததே காரணமாக சொல்லப்படுகிறது. இதன் விளைவாக, முதலாம் பியூனிக் போர் முடியும் தருவாயில் ரோமன் அரசின் கப்பற்படை மிகவும் பெரியதாகவும் உறுதியாகவும் உருவாக்கப்பட்டது.
# பியூனிக் போர்கள்

## முதலாம் பியூனிக் போர் (கி.மு. 264 முதல் 241 வரை)

முதலாம் பியூனிக் போர் சிசிலி மற்றும் ஆப்பிரிக்க பகுதியில் போரிடப்பட்டாலும், இந்த போர் கடற்போராகவே அமைந்தது. சைரக்கூஸ் நாட்டின் அரசன் இரண்டாம் ஹேய்ரோவிற்கும் மெசீனா கூலிப்படையினரிற்கும் நடுவே ஏற்பட்ட மோதலே முதல் பியூனிக் போரின் மூலாதாரமாக கருதப்படுகிறது. மெசீனாவிற்கு உதவிட ரோமன் அரசு தனது காலாட்படையை அனுப்பயதால் சீற்றம் கொண்ட கார்தீசிய அரசு சைரக்கூயுசிற்கு உதவியது. இதனால் இரு பெரும் அரசிற்கும், சிசிலியை எவர் கட்டுப்பாட்டில் கொண்டுவருவது என்பதில் மோதல் ஏற்பட்டு அதன் விளைவாக போர் மூண்டது.
கி.மு.262-இல் அக்ரிஜென்தத்தில் நடைபெற்ற போரில் தோல்வியை தழுவியதால் கார்தீசிய அரசு, ரோமன் அரசுடன் தரைப்படையின் மோதலை தவிர்த்து, தன்னுடைய பலமான கப்பற்படையால் ரோமனை தாக்க தீர்மானித்தது.  
முதலில் கார்தீசிய அரசின் கைமேலோங்கி இருந்தது. கி.மு.260-இல் லிபாரியில் நடைபெற்ற போரில் கார்தீசிய அரசு ரோமன் அரசை தோற்கடித்தது. ஆயினும் இரண்டே மாதத்தில், 100 கப்பல்களை கொண்ட கப்பற்படையை ரோமன் அரசு உருவாக்கியது. தூக்குப்பாலம் மூலம் எதிரியின் கப்பலை அடைந்து, அதன் மூலம் கார்தீசிய கப்பலைக் கட்டுப்பாட்டுக்குள் கொண்டு வருவதாக உத்தி கையாளப்பட்டது. இந்த நூதன உத்தியின் மூலம், கார்தீசிய கப்பற்படையை, தன்னுடைய, காலாட்படை மூலமே எதிர்கொள்ள ரோமன் அரசிற்கு ஏதுவாக அமைந்தது. தூக்குப்பாலம் சிக்கலாகவும், அபாயகரமானதாகவும் இருந்த போதிலும், கப்பற்படை வெகுவிரைவாக பலம் பெற்றதால், இந்த அபாயம் தவிர்க்கப்பட்டது. ட்யூனிசில் நடைபெற்ற போரில் பெறும் பேரழழிவை சந்தித்த போதிலும், போரில் ரோமன் அரசு நூலிழையில் வென்றது.  
கி.மு.241-இல் ஏற்பட்ட உடன்படிக்கைப்படி, கார்தீசிய அரசு சிசிலியை விட்டு வெளியேறியது. அத்துடன் போரிற்காக ரோமன் அரசிற்கு இழப்பீடும் கொடுத்தது. இருபுறமும், மிகவும் இழப்பு நேர்ந்த போதிலும், இப்போரின் பின் கார்தீசிய நாடு மிகவும் சீர்க்குலைந்தது.  
கி.மு.238-இல் கார்தீசிய அரசு கூலிப்படையினரின் தாக்குதலை சமாளித்து கொண்டிருந்தபோது, ரோமன் அரசு, சார்டினிய மற்றும் கோர்சிக தீவுகளை கைப்பற்றியது. இதன் பின் மேற்கு மெடீடேரிய பகுதியின் வல்லரசாக ரோமன் அரசு மாறியது. கடல்வழி வர்த்தகத்தை கட்டுப்படுத்தவும், நாட்டைப் பாதுக்காக்க மற்றும் பிற நாட்டினை படையெடுக்கவும் ரோமன் அரசின் மிகப்பெரிய கப்பற்படை உதவிகரமாக அமைந்தது.
# பியூனிக் போர்கள்

## போரிற்கு பின்

முதலாம் பியூனிக் போரிற்கு பின்னர், கார்த்தீகேஜ் தன்னுடைய நிதி நிலையை மேம்படுத்துவதற்கு மிக காலத்தை செலவிட்டது. பார்சிட் பரம்பரையின் ராணுவ உத்தியின் மூலம், ஹிஸ்பானியாவை கைப்பற்றி, தன்னுடைய ஆட்சியின் கீழ் கொண்டுவந்தது. அச்சமயத்தில் ரோமன் அரசின் கவனம் முழுதும், இலேரியன் போரில் இருந்தது.
# வைதிருதி (யோகம்)

இந்திய சோதிடத்தில் **வைதிருதி** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் இருபத்தேழாவது ஆகும். இராசிச் சக்கரத்தின் தொடக்கப் புள்ளியில் இருந்து 346° 40' தொடக்கம் 360° 00' வரை "வைதிருதி" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "வைதிருதி" ஆகும். இந்த நேரத்தில் பிறக்கும் ஒருவர் "வைதிருதி" யோகத்தைத் தனது பிறந்த யோகமாகக் கொண்டிருப்பார்.  
சமசுக்கிருத மொழியில் *வைதிரித்தி* *(Vaidhriti)* என்பது *பிடித்து வைத்திருத்தல்*, *பற்றுதல்* போன்ற பொருள்களைத் தருவது. மங்கலமற்ற யோகம் எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் வியாழன். ஆட்சித் தேவதை திதி.
# தட்டை உயிரணு

**தட்டை உயிரணு** (*Squamous cell*) என்பது உயிரணுக்களில் ஒரு வகையாகும். இவைகள் மீன் செதில் போன்று தட்டையாக இருப்பதால் தட்டை உயிரணு என அழைக்கப்படுகின்றன. பொதுவாக தோல் பரப்பிலும் குழாய் போன்ற உறுப்புகளில் வெளி, உள் பரப்பிலும் காணப்படும். திண்மையான உடலுறுப்பின் பரப்பிலும் காணப்படும். தட்டை உயிரணுக்களிலும் புற்றுநோய் தோன்றலாம். இவை "தட்டை உயிரணு புற்றுநோய்" (*Squamous cell carcinoma*) எனப்படுகின்றன. இப்படிப்பட்ட புற்றுநோய் மருத்துவத்திற்கு நல்ல பலனைக் கொடுக்கின்றன.
# மாதவ மகாதிராயன்

**மாதவ மகாதிராயன்** கங்க வம்சத்தின் 2வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் கொங்கணி வர்மனின் மகன் என்கிறது கொங்கு தேச ராஜாக்கள் கையேட்டுப் பிரதி.
# மாதவ மகாதிராயன்

## ஸ்கந்தபுரம்

கொங்கு தேசத்தை ஆண்டதாகக் கூறியிருக்கும் கங்க வம்ச அரசர்கள் போலவே இவனும் ஸ்கந்தபுரத்தை தலைநகராகக் கொண்டு நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், கல்வி, கேள்விகளில் தேர்ச்சி பெற்றும், தர்மம் என யார் வந்து கேட்டாலும் அவர்களுக்கு இல்லை என்று சொல்லாது தானம் செய்தான் எனவும், அநேக கவிஞர்களை தனது அரசவையில் வைத்து ஆதரித்து வந்தான் எனவும் அறியமுடிகிறது.
# மாதவ மகாதிராயன்

## ஆதாரங்கள்

- *Kongudesarajakkal* , Government manuscript Library, Chennai
# அரிவர்ம மகாதிராயன்

**அரிவர்ம மகாதிராயன்** கங்க வம்சத்தின் 3ஆவது அரசராக அறியப்படுகிறார். இவரது ஆட்சிக்காலம் கி. பி. 247 என கூறுவாருண்டு ஆனால் ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் மாதவ மகாதிராயனின் மகன் என்கிறது கொங்கு தேச ராஜாக்கள் கையேட்டுப் பிரதி.
# அரிவர்ம மகாதிராயன்

## தலவன்புரம்

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், கல்வி, கேள்விகளில் தேர்ச்சி பெற்றும், தர்மம் என யார் வந்து கேட்டாலும் அவர்களுக்கு இல்லை என்று சொல்லாது தானம் செய்தான் எனவும், அநேக கவிஞர்களை தனது அரசவையில் வைத்து ஆதரித்து வந்தான் எனவும் அறியமுடிகிறது.
# அரிவர்ம மகாதிராயன்

## தானசாசனம்

**அரிவர்ம மகாதிராயன்** தனது ஆட்சிக் காலத்தில் பல தான சாசனங்களைச் செய்துள்ளான் அவைகளில் ஒன்று- சாலிவாகன சகவருடம் 210 (கி. பி. 285)சௌமிய வருடம் பங்குனி மாதம் பௌர்ணமி வியாழக்கிழமை தகடூர் கிராமத்தை அவ்வூரில் குடியிருக்கும் போர்வீரர்களுக்கு 3 பங்கும், தகடூர் மூலஸ்தானேஸ்வரருக்கு பூசை செய்யும் பிராமணருக்கு ஒரு பங்கும் தானம் செய்தான். இத்தான சாசனம் கல்வெட்டு மூலஸ்தானேஸ்வரர் கோயில் மதிற்சுவற்றில் உள்ளது
# அரிவர்ம மகாதிராயன்

## சிறப்புப் பெயர்

சிறந்த அரசாட்சி நடத்தியதால் **ஸ்ரீமத் அரிஅர மகாதிராயன்**, **தர்ம மகாதிராயன்**, **மகாசூரன்** என பட்டங்கள் பெற்றான் என்கிறது கொங்கு தேச ராஜாக்கள் கையேட்டுப் பிரதி.
# அரிவர்ம மகாதிராயன்

## ஆதாரங்கள்

- *Kongudesarajakkal* , Government manuscript Library, Chennai
# விஷ்ணுகோப மகாதிராயன்

**விஷ்ணுகோப மகாதிராயன்** கங்க வம்சத்தின் 4வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் அரிவர்ம மகாதிராயனின் மகன் என்றும் , என்கிறது கொங்கு தேச ராஜாக்கள் கையேட்டுப் பிரதி.
# விஷ்ணுகோப மகாதிராயன்

## தலவன்புரம்

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், சதுரங்க சேனைகளைக் கொண்டு பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், கல்வி, கேள்விகளில் தேர்ச்சி பெற்றும், தர்மம் என யார் வந்து கேட்டாலும் அவர்களுக்கு இல்லை என்று சொல்லாது தானம் செய்தான் எனவும், அநேக கவிஞர்களை தனது அரசவையில் வைத்து ஆதரித்து வந்தான் எனவும் அறியமுடிகிறது.
# விஷ்ணுகோப மகாதிராயன்

## சமயமாற்றம்

இவன் மற்ற கங்க வம்ச அரசர்களைப் போல அல்லாமல் விஷ்ணு மீது அதிக பக்தி கொண்டு பல விஷ்ணு ஆலயங்களைக் கட்டினான். இவ்வரசனுக்கு பிள்ளை இல்லாததால் தத்து எடுத்துக்கொண்டான் எனக் கூறுகிறது. கொங்கு தேச ராஜாக்கள் கையேட்டுப் பிரதி.
# விஷ்ணுகோப மகாதிராயன்

## ஆதாரங்கள்

- *Kongudesarajakkal* , Government manuscript Library, Chennai
# புதுச்சேரியில் உள்ள இந்துக் கோயில்கள்

**இந்து சமயக் கோயில்கள் பட்டியல், புதுச்சேரி மற்றும் காரைக்கால்**  
1. திருநள்ளாறு தர்ப்பாரண்யேசுவரர் கோயில், காரைக்கால்
1. புதுச்சேரி மணக்குள விநாயகர் கோவில், புதுச்சேரி
1. திருவேட்டக்குடி சுந்தரேசுவரர் கோயில், புதுச்சேரி
1. திருத்தெளிச்சேரி பார்வதீசுவரர் கோயில், புதுச்சேரி
1. தருமபுரம் யாழ்மூரிநாதர் கோயில், புதுச்சேரி
1. திருவண்டார்கோயில் பஞ்சனதீசுவரர் கோயில்
1. வீராம்பட்டினம் செங்கழுநீர் அம்மன் திருக்கோயில், புதுச்சேரி
1. காரைக்கால் காரைக்காலம்மையார் திருக்கோயில், காரைக்கால்
1. கண்டமங்கலம் குருசாமி அம்மையார் திருக்கோயில், புதுச்சேரி
1. மொரட்டாண்டி பிரத்யங்கிராதேவி திருக்கோயில், புதுச்சேரி
1. அருள்மிகு லட்சுமி ஹயக்ரீவர் திருக்கோயில்,
# வளத்துக் கொண்ட மாதவ மகாதிராயன்

**வளத்துக் கொண்ட மாதவ மகாதிராயன்** கங்க வம்சத்தின் 5வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் அரிவர்ம மகாதிராயனின் தத்துப்புத்திரன் என்கிறது கொங்கு தேச ராஜாக்கள் கையேட்டுப் பிரதி. ,  
**வளத்துக் கொண்ட மாதவ மகாதிராயன்** மிகச் சிறிது காலமே ஆட்சி செய்ததால் இவரைப்பற்றிய செய்திகள் இல்லை என்கிறது கொங்கு தேச ராஜாக்கள்- கையேட்டுப் பிரதி ,
# வளத்துக் கொண்ட மாதவ மகாதிராயன்

## ஆதாரங்கள்

- *Kongudesarajakkal* , Government manuscript Library, Chennai
# அவிந்தன்

**கிருட்டிண வர்மன்** (**அவிந்தன்**) கங்க வம்சத்தின் 6 வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் வளத்துக் கொண்ட மாதவ மகாதிராயனின் மகன் என்கிறது கொங்கு தேச ராஜாக்கள் கையேட்டுப் பிரதி.
# அவிந்தன்

## தலவன்புரம்

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.
# அவிந்தன்

## தானசாசனம்

**கிருட்டிண வர்மன்** தனது ஆட்சிக் காலத்தில் பஞ்சலிங்க தலங்களைக் கட்டி சைவ சமயத் தொண்டு செய்தான் எனவும், பஞ்சலிங்க தலங்களுக்கு நிலம் தானம் செய்தது பற்றி இக்கோவில் கல்வெட்டுக்களில் காணக்கிடைக்கும்.
# அவிந்தன்

## இரண்டு அரசர்கள்

கொங்கு தேசத்தையும் கன்னட தேசத்தையும் ஆட்சி செய்த **கிருட்டிண வர்மன்** பிள்ளை இல்லாமல் போகவே விஷ்ணுகோப மகாதிராயனைப் போலவே **பரிகுலாத்திரிராயன்**மகன் டிண்டீகராயனை தத்து எடுத்துக்கொண்டான். ஆனால் **கிருட்டிண வர்மன்** மந்திரிகளும், சேனாதிபதிகளும், ஏற்காமல் **கிருட்டிண வர்மனு**டைய தங்கை மகனான **கொங்கணி** என்பவனை மன்னன் ஆக்கினார்கள்.
# வேதாந்த நூல்கள் பட்டியல்

## வேதாந்த நூல்கள் பட்டியல்

1. உபநிடதம்
1. பிரம்ம சூத்திரம் - பாதராயணர்
1. பகவத் கீதை
1. உத்தவ கீதை
1. மாண்டூக்ய காரிகை – கௌடபாதர்
1. அத்வைத வேதாந்தம் - - ஆதி சங்கரர்
1. விவேக சூடாமணி - ஆதி சங்கரர்
1. வேதாந்த சாரம் - சதானந்தர்
1. ஜீவப்பிரம்ம ஐக்கியம்
1. ஞானவாசிட்டம்
1. கைவல்ய நவநீதம் (தமிழ் வேதாந்த நூல்)
1. சசிவர்ண போதம் (தமிழ் வேதாந்த நூல்)
1. அஞ்ஞவதைப் பரணி (தமிழ் வேதாந்த நூல்)
1. பாடுதுறை (தமிழ் வேதாந்த நூல்)
1. வேதாந்த சூளாமணி
1. விசார சாகரம்
1. அஷ்டாவக்ர கீதை
1. விசார சந்திரோதயம்
1. சொரூப சாரம்
1. தத்துவாமிர்தம் - தத்துவராயர்
1. ரிபு கீதை
1. வாசுதேவ மனனம்
1. ஒழிவில் ஒடுக்கம்
1. முத்தி சோபானம்
1. ஞான வெட்டியான்
1. ஜீவன் முக்திப் பிரகரணம்
1. விருத்திப் பிரபாகரம்
1. தத்துவ அனுசந்தானம்
1. அத்துவித உண்மை
1. வேதாந்த பரிச்சேதம்
1. பிரபோத சந்திரோதயம்
1. குறுந்திரட்டு - தத்துவராயர்
1. நாநா ஜீவ வாதக் கட்டளை (தமிழ் வேதாந்த நூல்)
1. மகாராஜா துறவு
1. வார்த்திகாமிர்தம்
1. பெருந்திரட்டு- தத்துவராயர்
1. வேதாந்த பரிபாசை
1. கீதாசாரத்தாலாட்டு
# வேதாந்த நூல்கள் பட்டியல்

## இதனையும் காண்க

- இந்தியத் தத்துவ நூல்களும் ஆசிரியர்களும்
# இந்திய தேசிய இலச்சினை

**இந்திய தேசிய இலச்சினை** என்பது இந்தியக் குடியரசின் தேசியச் சின்னமாகும். இது சாரநாத்தில் அசோகர் எழுப்பிய சிங்கத் தூணை அடிப்படையாகக் கொண்டு வடிவமைக்கப்பட்டது. இது திசம்பர் 1947 இல் இந்திய மேலாட்சி அரசின் சின்னமாகவும், பின்னர் 26 சனவரி 1950 இல் இந்தியக் குடியரசின் சின்னமாகவும் ஏற்றுக்கொள்ளப்பட்டது.  
இந்திய தேசிய இலச்சினை இந்திய அரசின் அதிகாரப்பூர்வ முத்திரையாக பயன்படுத்தப்படுகின்றது. அலுவல்முறை கடித முகப்புகளிலும் இந்திய நாணயங்களிலும், கடவுச்சீட்டுகளிலும் இது பயன்படுத்தப்படுகின்றது.
# இந்திய தேசிய இலச்சினை

## வரலாறு

1947 ஆம் ஆண்டு ஆகத்து 15 ஆம் தேதி பிரித்தானிய ஆட்சி முடிவடைந்ததைத் தொடர்ந்து, புதிதாக சுதந்திரம் பெற்ற இந்திய அரசு 30 திசம்பர் 1947 அன்று அதிகாரப்பூர்வ அரசு சின்னமாக இந்த அசோக சிங்க சின்னத்தை ஏற்றுக்கொண்டது. இந்திய அரசியலமைப்பின் அசல் கையெழுத்துப் பிரதியை அழகுபடுத்தும் பணியை நந்தலால் போசிடம் (சாந்தி நிகேதன் பள்ளியின் அப்போதைய முதல்வர்) இந்திய தேசிய காங்கிரசால் வழங்கப்பட்டது. போசு தனது மாணவர்களின் உதவியுடன் இந்தப் பணியை தொடங்கினார். அப்போது இந்த இலச்சினையில் சிங்கங்கள் தத்ரூபமாக சித்தரிக்கப்பட வேண்டும் என்று விரும்பிய அவர், கல்கத்தா மிருகக்காட்சிசாலையில் சிங்கங்களின் நடத்தையைப் படித்துக்கொண்டிருந்த தீனாநாத் பார்கவாவை இந்த பணிக்காகத் தேர்ந்தெடுத்தார். இது 26 சனவரி 1950 இல் இந்தியக் குடியரசின் சின்னமாக ஏற்றுக்கொள்ளப்பட்டது.
# இந்திய தேசிய இலச்சினை

## பயன்பாடு மற்றும் விளக்கம்

இது சாரநாத்தில் அசோகர் எழுப்பிய சிங்கத் தூணை அடிப்படையாகக் கொண்டு வடிவமைக்கப்பட்டது. முப்பரிமாண வடிவில் இந்த இலச்சினை நான்கு சிங்க உருவங்களை கொண்டிருக்கின்றது. இந்த சிங்கங்கள் சக்தி, தைரியம், தன்னம்பிக்கை மற்றும் நம்பிக்கை ஆகிய நான்கு பண்புகளைக் குறிக்கின்றன. பொதுவாக இலச்சினையில் மூன்று சிங்கங்கள் மட்டுமே தெரியும், நான்காவது சிங்கம் பார்வையில் இருந்து மறைக்கப்பட்டுள்ளது.  
இவை ஒரு வட்ட வடிவ பீடத்தில் நிறுத்தப்பட்டுள்ளன. இந்தப் பீடத்தில் (கிழக்கில்) யானை, (மேற்கில்) குதிரை, (தெற்கே) எருது, (வடக்கே) சிங்கம் ஆகிய விலங்குருக்கள் பொறிக்கப்பட்டுள்ளன. இவற்றின் நடுவே சக்கரங்கள் பொறிக்கப்பட்டுள்ளன. இந்தப் பீடம் ஒரு மலர்ந்த தாமரை வடிவ தளத்தில் அமைந்துள்ளது. மலர்ந்த தாமரை மலரும் வாழ்வையும் படைப்பூக்க அகவெழுச்சியையும் குறிக்கிறது. தூணின் மகுடமாகத் தர்மச் சக்கரம் விளங்குகின்றது. "சத்யமேவ ஜெயதே" ("வாய்மையே வெல்லும்") என்ற பொன்மொழி தேவநாகரி எழுத்தில் இடமிருந்து வலமாக பீடத்தின் கீழே பொறிக்கப்பட்டுள்ளது. இது புனித இந்து வேதங்களின் இறுதிப் பகுதியான *முண்டக உபநிடததிலிருந்து* மேற்கோள் காட்டப்பட்டுள்ளது.  
இந்தச் சின்னத்தின் பயன்பாடு இந்திய தேசிய இலச்சினை சட்டம், 2005 மற்றும் இந்திய தேசிய இலச்சினை (பயன்பாட்டு ஒழுங்குமுறை) விதிகள், 2007 ஆகியவற்றால் நிர்வகிக்கப்படுகிறது.
# இந்திய தேசிய இலச்சினை

## இவற்றையும் காண்க

- அசோகச் சக்கரம்
- அசோக சிங்கத் தூபியின் தலைப்பகுதி
- இந்திய தேசியக் கொடி
# ஐஸ்வர்யா ராஜேஷ்

**ஐஸ்வர்யா ராஜேஷ்** (*Aishwarya Rajesh*) ஓர் இந்தியத் திரைப்பட நடிகை ஆவார். இவர் தமிழ், தெலுங்கு மலையாள மொழித் திரைப்படங்களில் நடித்து வருகிறார். இவர் சன் தொலைக்காட்சியில் அசத்தப்போவது யாரு... நிகழ்ச்சித் தொகுப்பாளராக முதலில் தனது பணியை ஆரம்பித்தார். கலைஞர் தொலைக்காட்சியில் மானாட மயிலாட போட்டி நிகழ்ச்சியில் கலந்து கொண்டு வெற்றி பெற்றதை அடுத்து, *நீதானா அவன்* (2010) தமிழ்த் திரைப்படத்தில் நடித்தார். *அட்டகத்தி* (2012) திரைப்படத்தில் அமுதா என்ற பாத்திரத்தில் நடித்துப் புகழ் பெற்றார். 2017 இல் *டாடி* என்ற இந்தித் திரைப்படத்தில் அர்ஜூன் ராம்பாலுடன் இணைந்து நடித்தார். வெற்றிமாறனின் வட சென்னை திரைப்படத்தில் பத்மா என்ற பாத்திரமாகவும், கனா திரைப்படத்தில் பெண் துடுப்பாட்டாளராகவும் நடித்துப் பெரும் புகழ் பெற்றார். 2014 இல் காக்கா முட்டை திரைப்படத்தில் நடித்தமைக்காக சிறந்த நடிகைக்கான தமிழக அரசு திரைப்பட விருது இவருக்குக் கிடைத்தது.
# ஐஸ்வர்யா ராஜேஷ்

## வாழ்க்கை

ஐஸ்வர்யாவின் தந்தை ராஜேஷ் தெலுங்குத் திரைப்படங்களில் 50 திரைப்படங்களுக்கும் மேல் நடித்துள்ளார். இவருடைய தாத்தா அமர்நாத்தும் ஒரு தெலுங்கு நடிகர் ஆவார்.  
இவர் மகளிர் எத்திராஜ் கல்லூரியில் படித்தார். இவர் ஒரு இளங்கலை பட்டதாரி ஆகும். இவர் கல்லூரியில் படித்துக்கொண்டு இருக்கும் போது கலைஞர் தொலைக்காட்சியில் ஒளிபரப்பான மானாட மயிலாட நடன நிகழ்ச்சியில் பங்குப்பெற்று வெற்றியாளராக வந்தார். 2011ம் ஆண்டு 'அவர்களும் இவர்களும்' என்ற திரைப்படத்தின் மூலம் தமிழ்த் திரைப்படத்துறைக்கு அறிமுகமானார். அட்டகத்தி படத்தில் இரண்டாவது கதாநாயகியாக நடித்தார். அதைத் தொடர்ந்து 'ஆச்சரியங்கள்' மற்றும் புத்தகம் போன்ற திரைப்படங்களில் நடித்தார். அப்படத்தையடுத்து ரம்மி, பண்ணையாரும் பத்மினியும் போன்ற படங்களில் விஜய் சேதுபதியுடன் இணைந்து நடித்தார். வாடி வாசல், திருடன் போலீஸ் போன்ற திரைப்படங்களில் நடிக்கின்றார்.
# ஐஸ்வர்யா ராஜேஷ்

## திரைப்படங்கள்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2010 | நீதானா அவன் | நந்தினி | தமிழ் |  |
| 2011 | அவர்களும் இவர்களும் | சுவெத்தா |  |  |
| உயர்திரு 420 | சாரு |  |  |  |
| சட்டப்படி குற்றம் | சுமதி |  |  |  |
| 2012 | விளையாட வா | அனு |  |  |
| அட்டகத்தி | அமுதா |  |  |  |
| ஆச்சரியங்கள் | அனு |  |  |  |
| 2013 | புத்தகம் | தாரா |  |  |
| 2014 | ரம்மி | சொர்ணம் |  |  |
| பண்ணையாரும் பத்மினியும் | மலர்விழி |  |  |  |
| கதை திரைக்கதை வசனம் இயக்கம் | ஐஸ்வர்யா | சிறப்புத் தோற்றம் |  |  |
| திருடன் போலீஸ் | பூர்ணிமா |  |  |  |
| 2015 | காக்கா முட்டை | தாய் | சிறந்த நடிகைக்கான தமிழக அரசு திரைப்பட விருது
பரிந்துரை: சிறந்த நடிகைக்கான பிலிம்பேர் விருது - தமிழ் |  |
| 2016 | ஆறாது சினம் | மியா |  |  |
| ஹலோ நான் பேய் பேசுறேன் | கவிதா |  |  |  |
| மனிதன் | ஜெனிபர் |  |  |  |
| தர்மதுரை | அன்புசெல்வி | சீமா சிறந்த நடிகை (துணை) விருது
பரிந்துரை: சிறந்த துணை நடிகைக்கான பிலிம்பேர் விருது – தமிழ் |  |  |
| குற்றமே தண்டனை | சுவத்தா |  |  |  |
| காதலை | கலை |  |  |  |
| பறந்து செல்ல வா | மாதவி |  |  |  |
| மோ | பிரியா |  |  |  |
| 2017 | *ஜோமொண்டே சுவிசேசங்கள்* | வைதேகி | மலையாளம் |  |
| முப்பரிமாணம் | ஐஸ்வர்யா | தமிழ் | சிறப்புத் தோற்றம் |  |
| கட்டப்பாவ காணோம் | மீனா |  |  |  |
| *சகாவு* | ஜானகி | மலையாளம் |  |  |
| ஜெமினிகணேசனும் சுருளிராஜனும் | பூஜா | தமிழ் |  |  |
| *டாடி* | ஆசா | இந்தி |  |  |
| 2018 | *இலட்சுமி* | நந்தினி | தமிழ் |  |
| சாமி 2 | பிவனா |  |  |  |
| செக்கச்சிவந்த வானம் | ரேணு |  |  |  |
| வட சென்னை | பத்மா |  |  |  |
| கனா | கௌசல்யா | பிலிம்பேர் விருது |  |  |
| 2019 | விளம்பரம் | ஐஸ்வர்யா |  |  |
| கௌசல்யா கிருஷ்ணமூர்த்தி | கௌசல்யா | தெலுங்கு |  |  |
| மெய் | உத்ரா | தமிழ் |  |  |
| நம்ம வீட்டுப் பிள்ளை | துளசி |  |  |  |
| *மிஸ்மாட்ச்* | மகாலட்சுமி | தெலுங்கு |  |  |
| 2021 | பொன்னியின் செல்வன் | தமிழ் | தயாரிப்பில் | } |
# ஐஸ்வர்யா ராஜேஷ்

## சின்னத்திரை

-
| 2020- தற்பொழுது | அன்பே வா | வைஷ்ணவி | சன் டிவி |  |
| --- | --- | --- | --- | --- |
| 2021 | கன்னித்தீவு உல்லாச உலகம் 2.0 | சிறப்பு விருந்தினர் | கலர்ஸ் தமிழ் | } |
-
# ஐஸ்வர்யா ராஜேஷ்

## விருதுகள்

- 2016 - ஆனந்த விகடன் நம்பிக்கை விருது
# செல்லையா இராசதுரை

**செல்லையா இராசதுரை** (*Chelliah Rajadurai*, 27 யூலை 1927 – 7 திசம்பர் 2025) இலங்கைத் தமிழ் அரசியல்வாதியும், முன்னாள் இலங்கை அமைச்சரும், எழுத்தாளரும், சிறந்த பேச்சாளரும் ஆவார். 1956 முதல் 1989 வரை நாடாளுமன்ற உறுப்பினராகப் பதவியில் இருந்தார். மட்டக்களப்பு மாநகர சபையின் முதலாவது முதல்வராகத் தேர்ந்தெடுக்கப்பட்டவர்.
# செல்லையா இராசதுரை

## வாழ்க்கைக் குறிப்பு

இராசதுரை மட்டக்களப்பு ஆனைப்பந்தி ஆண்கள் பாடசாலையில் ஆரம்பக் கல்வியை முடித்து, பின்னர் மெதடிஸ்த மத்திய கல்லூரியில் உயர்தரக் கல்வியை முடித்தார். இராசதுரை சுதந்திரன் பத்திரிகையின் ஆசிரியர் குழுவில் பணியாற்றினார்.
# செல்லையா இராசதுரை

## அரசியலில்

இராசதுரை இலங்கைத் தமிழரசுக் கட்சியின் வேட்பாளராக முதன் முதலாக மட்டக்களப்பு தொகுதியில் 1956 நாடாளுமன்றத் தேர்தலில் போட்டியிட்டு வெற்றி பெற்று நாடாளுமன்றம் சென்றார். தொடர்ந்து மார்ச் 1960, யூலை 1960, 1965, 1970 தேர்தல்களிலும் போட்டியிட்டு வெற்றி பெற்றார். தமிழரசுக் கட்சி தமிழர் விடுதலைக் கூட்டணியில் இணைந்ததை அடுத்து 1977 தேர்தலில் கூட்டணியின் சார்பில் போட்டியிட்டு வெற்றி பெற்றார்.  
1979 பெப்ரவரி 10 இல் இவர் தமிழரசுக் கட்சியில் இருந்து வெளியேற்றப்பட்டார். இவரை ஆளும் கட்சியில் இணைப்பதற்காக 1979 பெப்ரவரி 22 இல் அரசியலமைப்பில் திருத்தம் கொண்டு வரப்பட்டு, 1979 மார்ச் 7 இல் ஜே. ஆர். ஜெயவர்தனா தலைமையிலான ஆளும் ஐக்கிய தேசியக் கட்சியில் இணைந்தார். இதற்காக அவருக்கு இந்து சமய, பண்பாட்டு, தமிழ் அமுலாக்கல், பிரதேச அபிவிருத்தி அமைச்சர் பதவி வழங்கப்பட்டது. பின்னர் இவர் மலேசியாவுக்கான இலங்கைத் தூதுவராக நியமிக்கப்பட்டு மலேசியா சென்றார். பணியில் இருந்து இளைப்பாறிய பின்னர் மலேசியாவில் வாழ்ந்து வந்த வந்த இராசதுரை, இறுதிக் காலத்தில் சென்னையில் வாழ்ந்து வந்தார்.  
இராசதுரை நாடாளுமன்ற உறுப்பினராக இருந்த காலத்தில் 1967 ஆம் ஆண்டில் மட்டக்களப்பு மாநகர சபையின் முதலாவது முதல்வராக ஓராண்டு காலத்திற்குப் பதவியில் இருந்தார்.
# செல்லையா இராசதுரை

## தேர்தல் வரலாறு

**செல்லையா இராசதுரையின் தேர்தல் வரலாறு**  
| 1956 நாடாளுமன்றம் | மட்டக்களப்பு | இலங்கைத் தமிழரசுக் கட்சி | align= |
| --- | --- | --- | --- |
# கொங்கணி வர்மன்-I

**கொங்கணி வர்மன்** கங்க வம்சத்தின் 7வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் கிருட்டிண வர்மனின் தங்கை மகன் என்கிறது கொங்கு தேச ராஜாக்கள் கையேட்டுப் பிரதி.
# கொங்கணி வர்மன்-I

## தலவன்புரம்

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.
# கொங்கணி வர்மன்-I

## தானசாசனம்

**கொங்கணி வர்மன்** தனது ஆட்சிக் காலத்தில் பறோளகேளுருக் கிராமத்தை அவனிடமிருந்த சர்தாரின் மனைவிக்கு நிலம் தானம் செய்தது பற்றி சாசனம்
# கொங்கணி வர்மன்-I

## இரண்டு அரசர்கள்

கொங்கு தேசத்தையும் கன்னட தேசத்தையும் ஆட்சி செய்த **கிருட்டிண வர்மன்** பிள்ளை இல்லாமல் போகவே விஷ்ணுகோப மகாதிராயனைப் போலவே **பரிகுலாத்திரிராயன்**மகன் டிண்டீகராயனை தத்து எடுத்துக்கொண்டான். ஆனால் **கிருட்டிண வர்மன்** மந்திரிகளும், சேனாதிபதிகளும், ஏற்காமல் **கிருட்டிண வர்மனு**டைய தங்கை மகனான **கொங்கணி** என்பவனை மன்னன் ஆக்கினார்கள்.
# கொங்கணி வர்மன்-I

## ஆதாரங்கள்

- *Kongudesarajakkal* , Government manuscript Library, Chennai
# புஷ்கராயன்

**புஷ்கராயன்** கங்க வம்சத்தின் 9வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் இல்லை. இவர் துர்வினிதனின் மகன் என்கிறது கொங்கு தேச ராஜாக்கள் கையேட்டுப் பிரதி.
# புஷ்கராயன்

## தலவன்புரம்

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், மந்திர சாத்திரங்களைக் கற்று தேர்ச்சி பெற்று அதன் சக்தியால் பல தேச மன்னர்களை வென்றும், சேர, சோழ, பாண்டிய, ஆந்திர, கலிங்க தேசங்களை வென்று அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.
# புஷ்கராயன்

## பிரஹத்தியராயன்

**புஷ்கராயன்** மிகச் சிறந்த கல்வியாளராக விளங்கினான். இவனது ஆட்சியில் பிராமணர்களுக்கு தான தர்மங்கள் செய்ய மறுத்ததால் பிரஹத்தியராயன் என மக்கள் பெயரிட்டு அழைத்தனர்.
# புஷ்கராயன்

## ஆதாரங்கள்

- *Kongudesarajakkal* , Government manuscript Library, Chennai
# பிராசாதப்ர கோ

**பிராசாதப்ர கோ** அல்லது **பிரெயா கோ** (*Preah Ko*, கெமர்: ប្រាសាទព្រះគោ, *புனிதமான காளை*) என்பது கி.பி ஒன்பதாம் நூற்றாண்டில் முதலாம் இந்திரவர்மனால் எழுப்பப்பட்ட ஓர் இந்துக் கோயிலாகும். இவ்வாலயத்தின் கட்டிட அமைப்பினையும் பிரெயா கோ என்ற வகுப்புக்குள்ளேயே கட்டிட வல்லுனர்கள் வகைப்படுத்துகின்றார்கள்.
# அபிஜித்

**அபிஜித்** (Abhijith) கன்னடத் திரைப்பட நடிகர். இவர் சில திரைப்படங்களை இயக்கியுள்ளார். இவர் நூற்றுக்கும் அதிகமான திரைப்படங்களில் நடித்துள்ளார்.
# அபிஜித்

## திரைப்படங்கள்

- 1990 காலேஜ் ஹீரோ
- 1994 பூதைய மக்களு
- 1993 ரஞ்சிதா
- 1994 ராஷ்மி
- 1993 முத்தின மாவா
- 1999 ஓம் நம சிவாய்
- 1990 சைத்ரதா பிரேமாஞ்சலி
- 2002 அந்தர்யா
- 2000 எஜமானா
- 2001 கோடிகொப்பா
- 2005 சமரசிம்ம நாயக்கா
- 2009 வைரி
- 2012 விஷ்ணு
- 2013 அமரேஷ்வரா
# அபிஜித்

## விருதுகள்

- சிறந்த நடிகருக்கான விருது - 1996
# வினீத்

**வினீத்** திரைப்பட நடிகர். இவர் தமிழ், மலையாளம், கன்னடம் , தெலுங்கு மொழித் திரைப்படங்களில் நடித்துள்ளார். இவர் அறுபதுக்கும் அதிகமான திரைப்படங்களில் நடித்தவர்.
# வினீத்

## இளமைக்காலமும் கல்வியும்

வினீத் 1969, ஆகஸ்ட் 23-ஆம் நாளில் ராதாகிருஷ்ணன், சாந்தகுமாரி ஆகியோருக்கு கேரளாவின் கண்ணூர் மாவட்டத்தில் பிறந்தார். அவருக்கு கவிதா என்ற சதோதரி உள்ளார். வினீத் பத்தாம் வகுப்பை தலசீரியில் உள்ள செயிண்ட் ஜோசப்ஸ் உயர்நிலைப்பள்ளியில் முடித்தார். பின்பு 1991 ஆம் ஆண்டில் தி நியூ கல்லூரியில் வணிகத்தில் இளங்கலைகளைப் படிப்பை படித்து முடித்தார்.
வினீத் 2004 ஆம் ஆண்டில் பிரிசில்லா மேனனை மணந்தார். தற்போது சென்னையில் வசிக்கிறார். அவருக்கு 2006-ஆம் ஆண்டில் அவந்தி என்ற மகள் பிறந்தார்.
# வினீத்

## திரைத்துறை

- சந்திரமுகி
- காதல் தேசம்
- பிரியமான தோழி
- தேவதை
- உளியின் ஓசை
- கட்டபொம்மன்
- ஆவாரம் பூ
- காதல் கிறுக்கன்
- புதிய முகம்
# ஒர்லோவ் வைரம்

**ஒற்லோவ் வைரம்** (Orlov Diamond) சுமார் 190 காரட் (அதாவது 38 கிராம்) எடை உள்ள, தற்போது மாஸ்கோ கிராம்லினிலுள்ள வைர நிதியத்தில் உள்ள அரைக்கோள வடிவிலான ஒரு பெரிய வைரக்கல்லாகும். ஆந்திர மாநிலம் கொல்லூர் சுரங்கத்தில் வெட்டப்பெற்ற இவ்வைரம், திருவரங்கம் அரங்கநாதரின் (மூலவர்) கண்களாக இருந்தமையாக அறியப்படுகிறது. பதினெட்டாம் நூற்றாண்டின் இடைப்பகுதியில், கருநாடக போர்களில் இடம்பெற்ற ஒரு பிரான்சு வீரன், இந்துவாக மதம்மாறியவனாக வேடமிட்டுக் கோயிலின் கருவறைக்குள் நுழைந்து திருடி, பின்னர் மதராசில் (சென்னை) ஒரு பிரித்தானிய மாலுமிக்கு விற்றான். கி.பி 1750 லிருந்து பல அயல் நாட்டு வணிகர்களின் கைமாறி, ஆம்ஸ்டர்டமில் கிரிகோரி கிரிகொரிஏவிச் ஆர்லவ் எனும் ரஷியரால் 400,000 டச்சு ஹுல்டென் கொடுத்து வாங்கப்பட்டு, ரஷியா அரசி இரண்டாம் கத்ரினுக்கு பரிசளிக்கப்பட்டது. இதன் பின்னர் ரஷியாவின் ராஜாங்க கருவூலத்தில் காக்கப்பெற்று, இன்றளவும் ரஷியாவின் மாஸ்கோ கிராம்லினிலுள்ள வைர நிதியத்தில் கண்காட்சிக்காக வைக்கப்பெற்றுள்ளது.
# பாக்கொங்

**பராசாதபாக்கொங்** அல்லது **பாக்கொங்** (*Bakong*, கெமர் மொழி: ប្រាសាទបាគង) என்பது கெமர் பேரரசால் அமைக்கப்பட்ட முதலாவது மணற்கல்கலால் ஆன மலைக்கோவில் ஆகும். இது கம்போடியாவில் இன்றைய சியாம் ரியப் நகரில் அமைந்துள்ளது. இக்கோவில் கிபி 9 ஆம் நூற்றாண்டின் இறுதியில் பண்டைய அரிகராலயா நகரில் முதலாம் இந்திரவர்மனின் அதிகாரபூர்வ அரசுக் கோவிலாக இருந்தது.
# இராஜமல்ல தேவராயன்- I

**இராஜமல்ல தேவராயன்- I** கங்க வம்சத்தின் 18வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் குணதுத்தும ராயனின் தம்பிஎன்கிறது கொங்கு தேச ராஜாக்கள் கையேட்டுப் பிரதி. இவரே கொங்கு தேச அரசர்களில் கங்க வம்சத்தின் கடைசி அரசன், இவனுக்குப் பிறகு சோழ வம்சத்து ஆதித்திய வர்மன் கொங்கு தேசத்தை ஆண்டான்.
# இராஜமல்ல தேவராயன்- I

## இரு தலைநகரம்

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டும், விஜயஸ்கந்தபுரத்தையும் தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும், சோழன் பாண்டியர்களோடு சமாதானம் செய்து அவர்களிடமிருந்து ஆட்சி செய்தார் எனவும் அறியமுடிகிறது.
# இராஜமல்ல தேவராயன்- I

## ஸ்ரீ ரெங்கபுரம்

இவன் ஆட்சிகாலத்தில் உபய காவேரி மத்தியில் அமைந்த திட்டில் **இரங்க நாயகருக்கு** கோவில் கட்டி, பிரகாரமும் கட்டி, இந்தப் பகுதிக்கு ஸ்ரீ ரெங்கபுரம்|ஸ்ரீ ரெங்கபுரம் ( தற்போதைய சிறீரங்கப்பட்டணம் அரங்கநாதசுவாமி கோயில்)எனப் பெயரிட்டான்.
# இராஜமல்ல தேவராயன்- I

## இதையும் பார்க்கவும்

- சிறீரங்கப்பட்டணம் அரங்கநாதசுவாமி கோயில்
# இராஜமல்ல தேவராயன்- I

## ஆதாரங்கள்

- *Kongudesarajakkal* , Government manuscript Library, Chennai